#

# Nyhet! Yoga på alle Apollo Mondo Selected hotell

## Til sommeren kan du gjøre solhilsen på alle Apollos Selected hotell i Hellas!



Trening er en viktig del av Apollos egne konsepthotell, Apollo Mondo, og yoga har raskt vist seg å være en av de mest populære treningsformene blant gjestene. Til sommeren utvider reisearrangøren derfor tilbudet, og innfører morgenyoga fem dager i uken på alle sine [Apollo Mondo Selected hotell.](http://www.apollo.no/hotell/apollo-mondo-selected)

* **Yoga er den perfekte treningsformen på ferie. Du får virkelig brukt hele kroppen, samtidig som du lærer å koble fullstendig av. Det er noe helt spesielt med å starte morgenen med en solhilsen, omringet av bølgeskvulp og palmesus, sier Beatriz Rivera, kommunikasjonsrådgiver i Apollo.**

Apollo Mondo Selected er utvalgte hoteller med høy standard og komfort som passer for par og familier. Her er det fasiliteter som gratis trimrom, Polly & Minos lekerom, oppvarmede bassenger og en herlig strand eller golfbane like rundt hjørnet. Tre ganger i uken tilbys det også gratis treningsøkter med profesjonelle instruktører.

**I sommersesongen kan man velge i mellom fire Selected hotell:**

* [Santa Helena Beach](http://www.apollo.no/reiser/europa/hellas/kreta/platanias/hotell/santa-helena-beach) på Kreta
* [Mayor Pelekas Monastery](http://www.apollo.no/reiser/europa/hellas/korfu/agios-gordis/hotell/mayor-pelekas-monastery) på Korfu
* [Parga Beach](http://www.apollo.no/reiser/europa/hellas/korfu/agios-gordis/hotell/mayor-pelekas-monastery) i Parga
* [Epsilon](http://www.apollo.no/reiser/europa/hellas/rhodos/kalithea-og-faliraki/hotell/epsilon) på Rhodos.

Apollo tilbyr også gratis trening på alle sine [Apollo Mondo Family Resorts.](http://www.apollo.no/hotell/apollo-mondo-family-resorts)